section_heading: Povijest u djelima
paragraph_text: Odmetnuti Ainur Melkor je uz Ungoliantinu pomoć uništio Dva drveta Valinora. Nakon toga je jedino u Silmarilima ostala sačuvana neokaljana svjetlost Dva drveta. Zbog toga su Valari preklinjali Fëanora da ih se odrekne kako bi mogli obnoviti Dva drveta što je on odbio. Zatim su pristigle vijesti da je Melkor ubio Fëanorova oca Finwëa, Vrhovnog kralja Noldora, te da je ukrao Silmarile. Počinivši ovo djelo Melkor je pobjegao u svoju utvrdu Angband na sjeveru Međuzemlja. Nakon toga je Silmarile nosio u svojoj željeznoj kruni.